અમદાવાદ : કેન્દ્રીય કૃષિ રાજ્ય પ્રધાન મોહન કુંડારિયાએ એક ખાસ મુલાકાતમાં જણાવ્યું હતું કે કેન્દ્ર સરકાર અને વડા પ્રધાન નરેન્દ્ર મોદી દેશના ખેડૂતો પ્રત્યે સંવેદનશીલ છે અને ખેડૂતોની દરેક સમસ્યા ઉપર ગંભીર વિચાર કરી રહ્યા છે. વી ટીવી ન્યૂઝ ચેનલના ‘ઓફ ધ રેકર્ડ’ કાર્યક્રમમાં રાજકોટના સાંસદ અને કેન્દ્ર સરકારના કૃષિ રાજ્ય પ્રધાન મોહન કુંડારિયાએ પાટીદાર અનામત આંદોલન, દેશના ખેડૂતોને પડતી મુશ્કેલીઓ, આ મુશ્કેલીઓ માટે સરકાર દ્વારા લેવાતાં પગલાંઓ અને બીટી કોટનની રોયલ્ટી અંગે પેટછૂટી વાત કરી હતી.